《机舂潺湲力》
宋代·林希逸

机事嗟何巧，空村不住舂。潺湲因借力，俯仰若为容。

尽日劳双杵，疏泉隔几峰。无人长轧轧，助我为淙淙。

碓下僧长喜，溪边妇亦慵。香厨炊已办，时倩野云封。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。